Zgjerohet sistemi i tramvajeve në rrugët e qyteteve amerikane
Korsitë e tramvajeve kanë sfiduar dikur karrocat me kuaj e i kanë mbijetuar edhe dyndjes së makinave dhe autobusëve
Tramvaji i lagjes St.Charles Avenue në Nju Orlins është tramvaji më i vjetër në botë që ende punon, sipas Shoqërisë Amerikane të Inxhinierisë Mekanike. Tani, ky qytet po zgjeron sistemin e tramvajeve dhe duket se kjo prirje po pasohet anembanë Shteteve të Bashkuara. Tramvajet kanë udhëtuar rrugëve të Nju Orlinist për rreth 150 vite , dhe ende mbahen në gjendje të mirë. Anthony Falls është shofer tramvaji për 10 vjet dhe mendon se do të vazhdojë në këtë profesion: Korsia e tramvajit ka sfiduar dikur karrocat me kuaj e i ka mbijetuar edhe dyndjes së makinave dhe autobusëve. Njerëzit thonë se ata e përdorin normalisht tramvajin: Këtë vit, Nju Orlinsi do të hapë korsi të reja. Ai është një nga 20 qytetet amerikane që po zgjeron e mirëmban sistemin e korsive për tramvajet. Më shumë se 3 mijë kilometra larg, në Portland të Oregonit, një korsi për tramvajët është hapur në vitin 2001 dhe mbulon rreth 6 km e gjysëm në këtë qytet. Rreth 12 mijë pasagjerë e përdorin tramvajin çdo ditë. Një tjetër linjë do të hapet këtë vit. Dominic Moncado i Autoritetit Rajonal të Tranzitit në Nju Orlnisit shpjegon pse qytetet po u kthehen tramvajeve. Nju Orlinsi, thotë ai është shembull për rigjallërimin e tramvajeve.